CELEX: 32018D0193
Language: ro
Date: 2018-02-07 00:00:00
Title: Decizia de punere în aplicare (UE) 2018/193 a Comisiei din 7 februarie 2018 de autorizare a unor laboratoare din Brazilia și Federația Rusă să efectueze teste serologice de control al eficacității vaccinurilor antirabice la câini, pisici și dihori domestici [notificată cu numărul C(2018) 593] (Text cu relevanță pentru SEE. )

9.2.2018   
            
            
               RO
            
            
               Jurnalul Oficial al Uniunii Europene
            
            
               L 36/18
            
         DECIZIA DE PUNERE ÎN APLICARE (UE) 2018/193 A COMISIEI
   din 7 februarie 2018
   de autorizare a unor laboratoare din Brazilia și Federația Rusă să efectueze teste serologice de control al eficacității vaccinurilor antirabice la câini, pisici și dihori domestici
   
      
         [notificată cu numărul C(2018) 593]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3 alineatul (2),
   întrucât:
   
               (1)
            
            
               Directiva 92/65/CEE a Consiliului (2) prevede un sistem alternativ la carantina pentru rabie la introducerea anumitor carnivore domestice în statele membre. În conformitate cu articolul 16 al doilea paragraf din directiva menționată, acest sistem prevede în cazul importurilor provenite din anumite țări terțe de câini, pisici și dihori domestici controlul eficacității vaccinării acestor animale printr-o titrare de anticorpi.
            
         
               (2)
            
            
               Aceste controale sunt, de asemenea, necesare în conformitate cu articolul 10 alineatul (1) litera (c) din Regulamentul (UE) nr. 576/2013 al Parlamentului European și al Consiliului (3) în ceea ce privește circulația necomercială a câinilor, a pisicilor și a dihorilor domestici provenind din anumite țări terțe.
            
         
               (3)
            
            
               Decizia 2000/258/CE desemnează Agence française de sécurité sanitaire des aliments (AFSSA) din Nancy, Franța, ca fiind instituția specifică responsabilă cu stabilirea criteriilor necesare standardizării testelor serologice de control al eficacității vaccinurilor antirabice. AFSSA este în prezent integrată în cadrul Agence nationale de sécurité sanitaire de l'alimentation, de l'environnement et du travail (ANSES) din Franța.
            
         
               (4)
            
            
               Decizia 2000/258/CE prevede, inter alia, că ANSES este însărcinată cu evaluarea laboratoarelor din țările terțe care au depus o cerere de autorizare pentru efectuarea de teste serologice de control al eficacității vaccinurilor antirabice.
            
         
               (5)
            
            
               Autoritatea competentă din Brazilia a înaintat o cerere de aprobare a laboratorului „TECSA LABORATÓRIOS LTD” din Belo Horizonte, pentru care ANSES a elaborat și a transmis Comisiei, la data de 23 octombrie 2017, un raport de evaluare favorabil.
            
         
               (6)
            
            
               Autorizația acordată la 31 ianuarie 2006, în conformitate cu Decizia 2000/258/CE, laboratorului „Instituto Pasteur” din São Paulo, Brazilia, a fost retrasă în conformitate cu Decizia 2010/436/UE a Comisiei (4) în urma raportului nefavorabil din 30 septembrie 2011 întocmit de ANSES și transmis Comisiei.
            
         
               (7)
            
            
               Autoritatea competentă din Brazilia a înaintat o cerere de reaprobare a laboratorului „Instituto Pasteur” din São Paulo, pentru care ANSES a elaborat și a transmis Comisiei, la data de 23 octombrie 2017, un raport de evaluare favorabil.
            
         
               (8)
            
            
               Autoritatea competentă din Federația Rusă a înaintat o cerere de aprobare a laboratoarelor „NoviStem LLC” din Moscova și „Institute of Veterinary Medicine Biotechnology LLC (IBVM)” din Volginski, pentru care ANSES a elaborat și a transmis Comisiei, la data de 23 octombrie 2017, un raport de evaluare favorabil.
            
         
               (9)
            
            
               Laboratoarele „TECSA LABORATÓRIOS LTDA” din Belo Horizonte, „Instituto Pasteur” din São Paulo, „NoviStem LLC” din Moscova și „Institute of Veterinary Medicine Biotechnology LLC (IBVM)” din Volginski ar trebui, prin urmare, să fie autorizate să efectueze teste serologice de control al eficacității vaccinurilor antirabice la câini, pisici și dihori domestici.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În conformitate cu articolul 3 alineatul (2) din Decizia 2000/258/CE, următoarele laboratoare sunt autorizate prin prezenta să efectueze teste serologice de control al eficacității vaccinurilor antirabice la câini, pisici și dihori domestici:
   
               (a)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários — CEP: 30110-042
                        
                     
                           Belo Horizonte/MG
                        
                     
                           Brazilia
                        
                     
         
               (b)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Brazilia
                        
                     
         
               (c)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           localitatea Volginski
                        
                     
                           raionul Petushinski
                        
                     
                           regiunea Vladimir
                        
                     
                           Federația Rusă
                        
                     
         
               (d)
            
            
               
                           NoviStem LLC
                        
                     
                           2-oy Roshchinski Proyezd
                        
                     
                           numărul 8, intrarea 5, biroul 2
                        
                     
                           Moscova
                        
                     
                           Federația Rusă
                        
                     
         Articolul 2
   Prezenta decizie se adresează statelor membre.
   
      Adoptată la Bruxelles, 7 februarie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 79, 30.3.2000, p. 40.
   
      (2)  Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (JO L 268, 14.9.1992, p. 54).
   
      (3)  Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (JO L 178, 28.6.2013, p. 1).
   
      (4)  Decizia 2010/436/UE a Comisiei din 9 august 2010 de punere în aplicare a Deciziei 2000/258/CE a Consiliului în ceea ce privește testele de aptitudini destinate menținerii autorizațiilor laboratoarelor de a efectua teste serologice de control al eficacității vaccinurilor antirabice (JO L 209, 10.8.2010, p. 19).